อีลอน มัสก์ ยอมรับ Tesla อาจขายบิตคอยน์ออกหมด แต่ตอนนี้ยังไม่เริ่มขาย
อีลอน มัสก์ ทะเลาะกับคนในทวิตเตอร์ โดยหนึ่งในนั้นมีคำพูดสำคัญที่ เขาตอบรับไปว่า ใช่แล้ว Tesla จะขายบิตคอยน์ออกให้หมด  เรื่องนี้มันเริ่มจาก เมื่อไม่กี่สัปดาห์ก่อน Tesla ได้รายงานว่าขายบิตคอยน์ออกมาบางส่วน อีลอน มัสก์ ทวีตให้เหตุผลว่าทำไปเพื่อทดสอบสภาพคล่อง   หลังจากนั้น อีลอน มัสก์ ก็ได้ออกมาทวีตว่า Tesla จะระงับการใช้บิตคอยน์ในการชำระเงินเพื่อซื้อรถยนต์ เพราะการขุดเหมืองบิตคอยน์ ใช้พลังงานมหาศาล และพลังงานที่ได้มา มาจากพลังงานที่สกปรก ซึ่งมีส่วนสำคัญที่ทำให้โลกร้อน  ดูเหมือนว่า อีลอน มัสก์ จะไม่ชอบบิตคอยน์ แบบจริงจังเสียแล้ว
17 พ.ค. 2564

อีลอน มัสก์ ยอมรับ Tesla อาจขายบิตคอยน์ออกหมด แต่ตอนนี้ยังไม่เริ่มขาย /โดย ลงทุนแมน
เมื่อคืนนี้ อีลอน มัสก์ ทะเลาะกับคนในทวิตเตอร์ โดยหนึ่งในนั้นมีคำพูดสำคัญที่ เขาตอบรับไปว่า ใช่แล้ว Tesla จะขายบิตคอยน์ออกให้หมด
เรื่องนี้มันเริ่มจาก เมื่อไม่กี่สัปดาห์ก่อน Tesla ได้รายงานว่าขายบิตคอยน์ออกมาบางส่วน อีลอน มัสก์ ทวีตให้เหตุผลว่าทำไปเพื่อทดสอบสภาพคล่อง
หลังจากนั้น อีลอน มัสก์ ก็ได้ออกมาทวีตว่า Tesla จะระงับการใช้บิตคอยน์ในการชำระเงินเพื่อซื้อรถยนต์ เพราะการขุดเหมืองบิตคอยน์ ใช้พลังงานมหาศาล และพลังงานที่ได้มา มาจากพลังงานที่สกปรก ซึ่งมีส่วนสำคัญที่ทำให้โลกร้อน
ดูเหมือนว่า อีลอน มัสก์ จะไม่ชอบบิตคอยน์ แบบจริงจังเสียแล้ว
แล้วมันเกิดอะไรขึ้นบ้าง ? 
ลงทุนแมนจะสรุปให้ฟัง
╔═══════════╗
แอป Blockdit มีหมวดหมู่คริปโทเคอร์เรนซีแล้ว ติดตามเนื้อหาจากหลายเพจที่มีมุมมองเรื่องนี้ได้ที่ 
╚═══════════╝
เรื่องของเมื่อคืน เริ่มต้นจาก ผู้ใช้งานทวิตเตอร์รายหนึ่งชื่อบัญชีว่า Peter McObnoxious
ได้ออกมาโจมตีอีลอน มัสก์ ว่าเป็นคนที่ปั่นมูลค่าคริปโทเคอร์เรนซี 
ไม่รู้ว่าอันไหนเล่น อันไหนจริง และอย่างกรณีล่าสุด
ที่ออกมาโจมตีบิตคอยน์อย่างหนักเรื่องโลกร้อน
แต่กลับไปสนับสนุน Dogecoin เหรียญมีมหมา
อีลอน มัสก์ ก็ได้ตอบไปว่า จริง ๆ แล้ว บิตคอยน์มีความ Centralized สูงมาก
เพราะมันถูกควบคุมอยู่โดยกลุ่มคนไม่กี่คน ซึ่งส่วนใหญ่จะเป็นบริษัทขุดเหมือง
นอกจากนี้ อีลอน มัสก์ ก็ยังได้ยกตัวอย่างเพิ่มอีกว่า 
ณ ตอนที่เหมืองถ่านหินในซินเจียงประสบเหตุการณ์น้ำท่วม 
ทำให้อัตราการขุดบิตคอยน์ร่วงลงไปกว่า 35% 
แบบนี้ พวกคุณยังคิดว่ามัน Decentralized อีกเหรอ ?
ตรงนี้ดูเหมือนว่าจะจบแล้ว
แต่มันยังไม่จบแต่เพียงเท่านั้น..
เพราะอีลอน มัสก์ ก็ได้ตอบกลับไปยังบัญชี Cryptocurrency Expert ว่ารู้จักบริษัท PayPal ไหม ? และผมรู้ว่ากลไกการทำงานของเงิน มันทำงานอย่างไรมากกว่าที่พวกคุณคิด
(อีลอน มัสก์ เป็นผู้ร่วมก่อตั้ง PayPal มาก่อน)
หลังจากทวีตดังกล่าว ทัวร์ก็ลงอีลอน มัสก์..
มีคนมาตอบกลับว่า PayPal ใช้ระบบ Centralized นะ ไม่ใช่ระบบ Decentralized
เอามาเปรียบเทียบกับ Blockchain ไม่ได้ บิตคอยน์เป็นครั้งแรกในประวัติศาสตร์ของมนุษยชาติ
ที่ทำให้เรามีเงินแบบ Decentralized ขึ้นมา
นอกจากนี้ ก็ยังมีคนตั้งคำถามกับอีลอน มัสก์ ว่า
ทั้ง ๆ ที่เขาก็น่าจะรู้ว่าบิตคอยน์ถูกครอบครองโดยคนไม่กี่กลุ่มและยังทำให้โลกร้อน 
ทำไมอีลอน มัสก์ ยังลงทุนในบิตคอยน์ทั้งในรูปแบบส่วนตัวและในนามบริษัท Tesla ?
ต่อมามีทวิตเตอร์รายหนึ่งชื่อบัญชีว่า Mr. Whale
กล่าวว่า เหล่าผู้ถือบิตคอยน์จะต้องตบหน้าตัวเอง เมื่อพบว่าไตรมาสถัดไป
Tesla ประกาศการขายบิตคอยน์ออกไปหมดแล้ว
ซึ่งอีลอน มัสก์ เองก็มาตอบเห็นด้วยกับข้อความว่า “Indeed” หรือแปลว่า แน่นอน
พร้อมกับโพสต์รูปภาพที่แคปคำตอบของตัวเองไว้ 
เพื่อยืนยันสำหรับคนอื่นที่สงสัยว่าเป็นเรื่องจริงหรือไม่
ทุกคนก็รู้ว่า อีลอน มัสก์ เป็นคนพูดจริงทำจริง
พอเรื่องเป็นอย่างนี้ ก็ได้กดดันไปยังคริปโทเคอร์เรนซีทั้งตลาด -10%
ในช่วง 24 ชั่วโมงที่ผ่านมา มูลค่าแต่ละเหรียญลดลง
Bitcoin -12%
Ethereum -15%
Binance Coin -14%
Cardano -10%
Dogecoin -12%
XRP -13%
แต่จากอัปเดตล่าสุด อีลอน มัสก์ ทวีตให้ข้อมูลเพิ่มเติมว่า “Tesla ยังไม่ได้ขายสักบิตคอยน์” เรื่องนี้ก็อาจแปลว่า Tesla กำลังจะขายบิตคอยน์ในอนาคต แต่ตอนนี้ยังไม่เริ่มขายนั่นเอง
ก็ต้องติดตามกันต่อไปว่า การขายบิตคอยน์ออกให้หมดของ Tesla มันจะเกิดขึ้นจริงเหมือนที่ อีลอน มัสก์ ได้ตอบกลับหรือไม่
ถ้าจะเปรียบเทียบ อีลอน มัสก์ ว่าเหมือนใคร
ในอดีตเราอาจเปรียบเทียบกับ โทนี สตาร์ก หรือ Iron Man
แต่ในตอนนี้หลายคนอาจเปรียบเขาเหมือน ทานอส ใน The Avengers แล้วก็เป็นได้
เพราะเขาทวีตทีเดียว มูลค่าหายไปเป็นแสนล้าน..
╔═══════════╗
แอป Blockdit มีหมวดหมู่คริปโทเคอร์เรนซีแล้ว ติดตามเนื้อหาจากหลายเพจที่มีมุมมองเรื่องนี้ได้ที่ 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud -